Elisa Berg

Elisabeth «Elisa» Jensine Berg (født 15. februar 1837 i Bergen, død 28. mai 1885 i Kristiania) var en norsk skuespiller.

Elisa Berg var datter av hospitalforstander Gabriel Berg og Andrea Bjønne. Hun ble 9. mai 1866 gift i Christiania med lege Johan Lauritz Bidenkap (1828-1892), senere stadsfysikus i Kristiania. De var foreldre til sopranen Gabrielle Bidenkap (1876-1913).

Elisa Berg debuterte i februar 1854 på Det Norske Teatret i Bergen, som Thora i Et enfoldigt Pigebarn. Fra 1855 spilte hun vekselvis ved Kristiania norske Theater og Christiania Theater. Da hun ble gift, forlot hun tilværelsen på scenen.

I sine memoarer uttalte den kjente skuespillerinnen Lucie Wolf blant annet «Engang kan jeg huske at jeg sa til Elise Berg: Nei, Lise, lad være med den kommers, ser du ikke at 'far' (Bjørnstjerne Bjørnson) staar dernede i orkestret med stokken i haanden og instruerer, saa haarene staar ret op paa ham af sinne».

Elise Berg satt i begynnelsen av 1880-årene i Kristiania Arbeidersamfunds Komite for svagelige Børns Ophold paa Landet i Sommerferiene.

 Roller i utvalg Thora i Erik Bøghs vaudeville Et enfoldigt Pigebarn (Det Norske Teatret, Bergen, 1854)Amalie i Landsby og Stad (Christiania Theater, 1861)Kammerpige i Decourelles lystspill Jeg spiser hos min Moder (Christiania Theater, 1864)Camilla Helt i vaudevillen I en Fart (Christiania Theater, 1864)Laura i De Nygifte av Bjørnstjerne Bjørnson (Christiania Theater, 1865)Dronningen i Halte-Hulda  av Bjørnstjerne Bjørnson (Christiania Theater, 1865)Fru Dumesnil i Fristelsen av Octave Feuillet (Christiania Theater, 1865)Fru de Beauséant i lystspillet Johans Feiltagelser'' av Eugène Verconsin (Christiania Theater, 1866)

Referanser

Kilder

Eksterne lenker 
 

Norske skuespillere
Personer fra Bergen kommune
Nordmenn på 1800-tallet